ประกาศคณะกรรมการกํากับตลาดทุน

ที่ ทก. 1/2565

เรื่อง หลักเกณฑ์ เงื่อนไข และวิธีการในการเข้าถือหลักทรัพย์

เพื่อครอบงํากิจการ

(ฉบับที่ 8)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 16/6 วรรคสอง (1) มาตรา 247 มาตรา 248 และมาตรา 256 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  คณะกรรมการกํากับตลาดทุนออกประกาศไว้ดังต่อไปนี้ 


ข้อ ๑ ให้ยกเลิกวรรคสามของข้อ 13 แห่งประกาศคณะกรรมการกํากับตลาดทุน ที่ ทจ. 12/2554 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ลงวันที่ 13 พฤษภาคม พ.ศ. 2554  


ข้อ ๒ ให้ยกเลิกความในข้อ 20 แห่งประกาศคณะกรรมการกํากับตลาดทุน ที่ ทจ. 12/2554 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ลงวันที่ 13 พฤษภาคม พ.ศ. 2554 และให้ใช้ความต่อไปนี้แทน

“ข้อ 20  เมื่อได้ยื่นคําเสนอซื้อต่อสํานักงานแล้ว ให้ผู้ทําคําเสนอซื้อส่งคําเสนอซื้อพร้อมแบบตอบรับคําเสนอซื้อให้แก่บุคคลดังต่อไปนี้ โดยทันทีหลังจากยื่นคําเสนอซื้อต่อสํานักงาน

(1) ผู้ถือหลักทรัพย์ในประเภทและรุ่นที่เสนอซื้อทุกรายตามรายชื่อในทะเบียนผู้ถือหลักทรัพย์ล่าสุด

(2) ผู้ถือหลักทรัพย์ตามข้อ 7(2) (ก) (ข) และ (ค) และ (3) (ก) (ข) และ (ค) ทุกรายตามรายชื่อในทะเบียนผู้ถือหลักทรัพย์ล่าสุด (หากเป็นการทําคําเสนอซื้อหลักทรัพย์ทั้งหมดของกิจการ)

(3) กิจการที่ถูกเสนอซื้อ”


ข้อ ๓ ให้ยกเลิกข้อ 21 แห่งประกาศคณะกรรมการกํากับตลาดทุน ที่ ทจ. 12/2554 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ลงวันที่ 13 พฤษภาคม พ.ศ. 2554 


ข้อ ๔ ให้ยกเลิกความในข้อ 22 แห่งประกาศคณะกรรมการกํากับตลาดทุน ที่ ทจ. 12/2554 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ลงวันที่ 13 พฤษภาคม พ.ศ. 2554 และให้ใช้ความต่อไปนี้แทน 

“ข้อ 22  ก่อนสิ้นสุดระยะเวลารับซื้อตามคําเสนอซื้อ หากผู้ทําคําเสนอซื้อได้เปิดเผยข้อเท็จจริงอันเป็นสาระสําคัญที่มิได้แสดงอยู่ในคําเสนอซื้อให้แก่บุคคลใดเป็นการเฉพาะราย ผู้ทําคําเสนอซื้อต้องแก้ไขเพิ่มเติมข้อเท็จจริงดังกล่าวในคําเสนอซื้อที่ได้ยื่นต่อสํานักงานภายในวันทําการถัดจากวันที่ได้เปิดเผยข้อเท็จจริงต่อบุคคลใดนั้น และส่งข้อมูลที่แก้ไขเพิ่มเติมนั้นให้แก่บุคคลตามข้อ 20 โดยทันทีหลังจากยื่นแก้ไขเพิ่มเติมข้อมูลในคําเสนอซื้อต่อสํานักงาน”


ข้อ ๕ ให้ยกเลิกความในข้อ 25 แห่งประกาศคณะกรรมการกํากับตลาดทุน ที่ ทจ. 12/2554 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ลงวันที่ 13 พฤษภาคม พ.ศ. 2554 และให้ใช้ความต่อไปนี้แทน 

“ข้อ 25  ผู้ทําคําเสนอซื้อที่ประสงค์จะขยายระยะเวลารับซื้อ ให้ดําเนินการดังต่อไปนี้

(1) ยื่นประกาศขยายระยะเวลารับซื้อตามแบบ 247-6-ก ต่อสํานักงานก่อนสิ้นระยะเวลารับซื้อเดิม

(2) ส่งประกาศให้แก่บุคคลตามข้อ 20 โดยทันทีหลังจากยื่นประกาศดังกล่าวต่อสํานักงาน” 


ข้อ ๖ ให้ยกเลิกความในข้อ 27 แห่งประกาศคณะกรรมการกํากับตลาดทุน ที่ ทจ. 12/2554 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการลงวันที่ 13 พฤษภาคม พ.ศ. 2554 และให้ใช้ความต่อไปนี้แทน 

“ข้อ 27  ในการแก้ไขเปลี่ยนแปลงข้อเสนอในคําเสนอซื้อ ให้ผู้ทําคําเสนอซื้อดําเนินการดังต่อไปนี้

(1) ยื่นประกาศแก้ไขข้อเสนอในคําเสนอซื้อตามแบบ 247-6-ก ต่อสํานักงาน

(2) ส่งประกาศให้แก่บุคคลตามข้อ 20 โดยทันทีหลังจากยื่นประกาศดังกล่าวต่อสํานักงาน” 


ข้อ ๗ ให้ยกเลิกความในวรรคสองของข้อ 28 แห่งประกาศคณะกรรมการกํากับตลาดทุน ที่ ทจ. 12/2554 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการลงวันที่ 13 พฤษภาคม พ.ศ. 2554 และให้ใช้ความต่อไปนี้แทน 

“ในการประกาศข้อเสนอสุดท้ายหรือการประกาศระยะเวลารับซื้อสุดท้ายตามวรรคหนึ่ง ผู้ทําคําเสนอซื้อต้องดําเนินการดังต่อไปนี้

(1) ยื่นประกาศตามแบบ 247-6-ก ต่อสํานักงาน

(2) ส่งประกาศให้แก่บุคคลตามข้อ 20 โดยทันทีหลังจากยื่นประกาศดังกล่าวต่อสํานักงาน”


ข้อ ๘ ให้ยกเลิกความในวรรคหนึ่งของข้อ 33 แห่งประกาศคณะกรรมการกํากับตลาดทุน ที่ ทจ. 12/2554 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ลงวันที่ 13 พฤษภาคม พ.ศ. 2554 และให้ใช้ความต่อไปนี้แทน 

“ข้อ 33  ให้ผู้ทําคําเสนอซื้อที่ได้ประกาศระยะเวลารับซื้อสุดท้ายแล้ว รายงานผลการเสนอซื้อหลักทรัพย์เบื้องต้นตามแบบ 247-6-ข ต่อสํานักงาน ภายในวันทําการถัดจากวันสุดท้ายที่ผู้ทําคําเสนอซื้อยินยอมให้ผู้แสดงเจตนาขายยกเลิกการแสดงเจตนาดังกล่าวได้ หรือก่อนสิ้นสุดระยะเวลารับซื้อสามวันทําการ ในกรณีที่ผู้ทําคําเสนอซื้อยินยอมให้ผู้แสดงเจตนาขายยกเลิกการแสดงเจตนาขายได้ตลอดระยะเวลารับซื้อ”


ข้อ ๙ ให้ยกเลิกความในข้อ 34 แห่งประกาศคณะกรรมการกํากับตลาดทุน ที่ ทจ. 12/2554 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ลงวันที่ 13 พฤษภาคม พ.ศ. 2554 และให้ใช้ความต่อไปนี้แทน 

“ข้อ 34  ให้ผู้ทําคําเสนอซื้อรายงานผลการซื้อหลักทรัพย์ตามแบบ 256-2 ต่อสํานักงาน ภายในห้าวันทําการนับแต่วันสิ้นสุดระยะเวลารับซื้อ”


ข้อ ๑๐ ให้ยกเลิกความใน (1) ของข้อ 47 แห่งประกาศคณะกรรมการกํากับตลาดทุน ที่ ทจ. 12/2554 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ลงวันที่ 13 พฤษภาคม พ.ศ. 2554 และให้ใช้ความต่อไปนี้แทน 

“(1) แจ้งข้อมูลการยกเลิกคําเสนอซื้อพร้อมเหตุผลไปยังบุคคลดังต่อไปนี้

      (ก) กิจการที่ถูกเสนอซื้อ และผู้ถือหลักทรัพย์ในประเภทหรือรุ่นที่เสนอซื้อทุกรายตามรายชื่อในทะเบียนผู้ถือหลักทรัพย์ล่าสุด ภายในวันทําการหลังจากพ้นวันทําการสุดท้ายที่สํานักงานอาจแจ้งทักท้วงการยกเลิก กรณีเป็นการยกเลิกคําเสนอซื้อตามข้อ 45

      (ข) สํานักงานและบุคคลตาม (ก) ภายในวันทําการถัดจากวันสิ้นสุดระยะเวลารับซื้อ กรณีเป็นการยกเลิกคําเสนอซื้อตามข้อ 46”


ข้อ ๑๑ ให้ยกเลิกความในข้อ 63 แห่งประกาศคณะกรรมการกํากับตลาดทุน ที่ ทจ. 12/2554 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ลงวันที่ 13 พฤษภาคม พ.ศ. 2554 และให้ใช้ความต่อไปนี้แทน

“ข้อ 63  รายงานหรือข้อมูลที่ยื่นหรือส่งตามประกาศนี้ ต้องไม่มีการแสดงข้อความอันเป็นเท็จในสาระสําคัญ หรือปกปิดข้อความจริงอันเป็นสาระสําคัญที่ควรบอกให้แจ้ง 

การยื่นหรือส่งรายงานหรือข้อมูลตามประกาศนี้ ให้เป็นไปตามแนวทางที่สํานักงานกําหนดไว้บนเว็บไซต์ของสํานักงาน ทั้งนี้ ในกรณีที่เป็นการดําเนินการด้วยวิธีการทางอิเล็กทรอนิกส์ ให้เป็นไปตามหลักเกณฑ์ดังต่อไปนี้ด้วย

(1) กรณีเป็นรายงานหรือข้อมูลที่ยื่นหรือส่งต่อสํานักงาน ให้เริ่มดําเนินการได้ตั้งแต่วันที่สํานักงานกําหนดเป็นต้นไป ทั้งนี้ ให้สํานักงานแจ้งให้ทราบถึงกรณีดังกล่าวเป็นการทั่วไปบนเว็บไซต์ของสํานักงาน

เมื่อผู้มีหน้าที่ยื่นหรือส่งรายงานหรือข้อมูลได้ดําเนินการยื่นหรือส่งรายงานหรือข้อมูลด้วยวิธีการทางอิเล็กทรอนิกส์แล้ว ให้ถือว่าสํานักงานได้รับรายงานหรือข้อมูลดังกล่าวตามวันและเวลาที่เข้าสู่ระบบอิเล็กทรอนิกส์ของสํานักงาน

(2) กรณีอื่นนอกจาก (1) ให้ดําเนินการด้วยวิธีการทางอิเล็กทรอนิกส์ได้ หากผู้รับรายงานหรือข้อมูลได้แจ้งความประสงค์หรือยินยอมให้ส่งรายงานหรือข้อมูลดังกล่าวด้วยวิธีการทางอิเล็กทรอนิกส์”


ข้อ ๑๒ ให้ผู้ทําคําเสนอซื้อหลักทรัพย์หรือผู้ขอผ่อนผันการทําคําเสนอซื้อหลักทรัพย์ ที่ได้ยื่นเอกสารหลักฐานหรือข้อมูลต่อสํานักงานไว้แล้วก่อนวันที่ประกาศนี้มีผลใช้บังคับ ยังคงอยู่ภายใต้บังคับของประกาศคณะกรรมการกํากับตลาดทุน ที่ ทจ. 12/2554 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ลงวันที่ 13 พฤษภาคม พ.ศ. 2554 ก่อนการแก้ไขเพิ่มเติมโดยประกาศฉบับนี้ รวมทั้งประกาศสํานักงานคณะกรรมการกํากับหลักทรัพย์และตลาดหลักทรัพย์ แนวทาง คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับตลาดทุนดังกล่าวต่อไป


ข้อ ๑๓ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2565 เป็นต้นไป


ผู้มีอํานาจลงนาม -         ประกาศ  ณ วันที่ 30 มีนาคม พ.ศ. 2565                                                 

 

                                                                           (นางสาวรื่นวดี  สุวรรณมงคล)

                                                                                           เลขาธิการ

                                              สํานักงานคณะกรรมการกํากับหลักทรัพย์และตลาดหลักทรัพย์

                                                                                     ประธานกรรมการ

                                                                            คณะกรรมการกํากับตลาดทุน